CELEX: 52016JC0001
Language: mt
Date: 2016-01-12
Title: Proposta Konġunta għal REGOLAMENT TAL-KUNSILL li jemenda r-Regolament (UE) Nru 267/2012 dwar miżuri restrittivi kontra l-Iran

IL-KUMMISSJONI EWROPEA
            Brussell, 12.1.2016
            JOIN(2016) 1 final/2
            2016/0001(NLE)
            Version désensibilisée du 28 juin 2016
            Proposta Konġunta għal
            REGOLAMENT TAL-KUNSILL
            li jemenda r-Regolament (UE) Nru 267/2012 dwar miżuri restrittivi kontra l-Iran
            
               
         
         
            
               MEMORANDUM TA’ SPJEGAZZJONI
            
            
               (1)Ir-Regolament tal-Kunsill (UE) Nru 267/2012 tat-23 ta' Marzu 2012 dwar miżuri restrittivi kontra l-Iran jagħti effett lill-miżuri previsti fid-Deċiżjoni 2010/413/PESK.
            
            
               (2)Fil-31 ta' Lulju 2015, il-Kunsill adotta d-Deċiżjoni (PESK) 2015/1337 li temenda d-Deċiżjoni 2010/413/PESK u testendi sal-14 ta' Jannar 2016 l-eżenzjoni prevista fl-Artikolu 20, paragrafu 14 dwar atti u tranżazzjonijiet imwettqa fir-rigward ta’ entitajiet elenkati sa fejn ikun meħtieġ għat-twettiq tal-obbligi previsti f’kuntratti konklużi qabel it-23 ta’ Jannar 2012 jew f’kuntratti anċillari meħtieġa għat-twettiq ta’ tali obbligi fejn il-provvista ta’ żejt mhux maħdum u prodotti petroliferi Iranjani jew ir-rikavati derivati mill-provvista tagħhom ikunu għar-rimborż ta’ ammonti pendenti fir-rigward ta’ kuntratti konklużi qabel it-23 ta’ Jannar 2012 lill-persuni u entitajiet fit-territorji tal-Istati Membri jew fil-ġuriżdizzjoni tagħhom, fejn dawk il-kuntratti jipprevedu speċifikament għal tali rimborżi.
            
            
               (3)Il-Kunsill adotta d-Deċiżjoni (PESK) 2016/.../ li tkompli testendi l-eżenzjoni msemmija iktar ’il fuq sal-4 ta' Frar 2016.
            
            
               (4)Hija meħtieġa aktar azzjoni mill-Unjoni sabiex tiġi implimentata din l-estensjoni.
            
            
               (5)Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni Ewropea jipproponu li jemendaw ir-Regolament (UE) Nru 267/2012 skont dan.
            
            
               2016/0001 (NLE)
            
            
               Proposta Konġunta għal
            
            
               REGOLAMENT TAL-KUNSILL
            
            
               li jemenda r-Regolament (UE) Nru 267/2012 dwar miżuri restrittivi kontra l-Iran
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu, 
            
            
               Wara li kkunsidra d-Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK 
                  1
               ,
            
            
               Wara li kkunsidra l-proposta konġunta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà u tal-Kummissjoni Ewropea,
            
            
               Billi:
            
            
               (1)Ir-Regolament tal-Kunsill (UE) Nru 267/2012
                  2
                jagħti effett lill-miżuri previsti fid-Deċiżjoni 2010/413/PESK.
            
            
               (2)Fil-31 ta' Lulju 2015, il-Kunsill adotta d-Deċiżjoni (PESK) 2015/1337 li temenda d-Deċiżjoni 2010/413/PESK biex testendi sal-14 ta' Jannar 2016 l-eżenzjoni prevista fl-Artikolu 20, paragrafu 14 dwar atti u tranżazzjonijiet imwettqa fir-rigward ta’ entitajiet elenkati sa fejn ikun meħtieġ għat-twettiq tal-obbligi previsti f’kuntratti konklużi qabel it-23 ta’ Jannar 2012 jew f’kuntratti anċillari meħtieġa għat-twettiq ta’ tali obbligi fejn il-provvista ta’ żejt mhux maħdum u prodotti petroliferi Iranjani jew ir-rikavati derivati mill-provvista tagħhom ikunu għar-rimborż ta’ ammonti pendenti fir-rigward ta’ kuntratti konklużi qabel it-23 ta’ Jannar 2012 lill-persuni u entitajiet fit-territorji tal-Istati Membri jew fil-ġuriżdizzjoni tagħhom, fejn dawk il-kuntratti jipprevedu speċifikament għal tali rimborżi.
            
            
               (3)Fil- ..... ta' Jannar 2016, il-Kunsill adotta d-Deċiżjoni (PESK) 2016/... li tkompli testendi l-eżenzjoni msemmija iktar 'il fuq sal-4 ta' Frar 2016.
            
            
               (4)Din il-miżura taqa’ fil-kamp ta’ applikazzjoni tat-Trattat u, għalhekk, sabiex tiġi implimentata hemm bżonn ta’ azzjoni regolatorja fil-livell tal-Unjoni, partikolarment bil-ħsieb li tiġi żgurata l-applikazzjoni uniformi tagħha mill-operaturi ekonomiċi fl-Istati Membri kollha.
            
         
         
            
               (5)Ir-Regolament (UE) Nru 267/2012 għandu għalhekk jiġi emendat skont dan,
            
            
               ADOTTA DAN IR-REGOLAMENT:
            
            
               Artikolu 1
            
            
            
               Fil-punt (b) tal-Artikolu 28a tar-Regolament (UE) Nru 267/2012, il-kliem "sal-14 ta' Jannar 2015" huma sostitwiti bil-kliem "sal-4 ta' Frar 2016".
            
            
               Artikolu 2 
            
            
               Dan ir-Regolament jidħol fis-seħħ fil-jum tal-pubblikazzjoni tiegħu.
            
            
               Dan ir-Regolament jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  ĠU L 195, 27.7.2010, p. 39.
               
               
                  
                     (2)
                  Ir-Regolament tal-Kunsill (UE) Nru 267/2012 tat-23 ta' Marzu 2012 dwar miżuri restrittivi kontra l-Iran u li jħassar ir-Regolament (UE) Nru 961/2010 (ĠU L 88, 24.3.2012, p. 1).